צו התכנון והבנייה (פטור מתוכנית ומהיתר להקמת מתחם שישמש למגורים ולשימושים נלווים) (חרבות ברזל) (רביבים) (הוראת שעה)

{{ח:התחלה}}
{{ח:כותרת|צו התכנון והבנייה (פטור מתוכנית ומהיתר להקמת מתחם שישמש למגורים ולשימושים נלווים) (חרבות ברזל) (רביבים) (הוראת שעה), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 2926|צו התכנון והבנייה (פטור מתוכנית ומהיתר להקמת מתחם שישמש למגורים ולשימושים נלווים) (חרבות ברזל) (רביבים) (הוראת שעה)|https://olaw.org.il/takanot/takanot-11360.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבנייה#סעיף 266ו|סעיף 266ו}} {{ח:חיצוני|חוק התכנון והבנייה|לחוק התכנון והבנייה, התשכ״ה–1965}} (להלן – החוק), לאחר שנוכחתי שיש צורך בביצוע עבודות ושימושים לשם הקמת מתחם שישמש למגורים בעבור מי שהתגוררו ביישוב באזור התחולה ופונו מביתם לפי החלטת הממשלה בדבר פינוי בשל המצב הביטחוני המיוחד, ולאחר התייעצות עם המועצה הארצית לתכנון ולבנייה, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”הגורם המבצע“ – משרד הבינוי והשיכון;
{{ח:ת|סוג=הגדרה}} ”המבנים במתחם“ – המבנים למגורים והמבנים לשימוש נלווה הנמצאים במתחם;
{{ח:ת|סוג=הגדרה}} ”הרשות המקומית“ – המועצה האזורית רמת הנגב;
{{ח:ת|סוג=הגדרה}} ”התוכנית המאושרת“ – תוכנית מספר 620-0166512, קיבוץ רביבים – הסדרה והרחבה;
{{ח:ת|סוג=הגדרה}} ”יישוב“ – קיבוץ רביבים;
{{ח:ת|סוג=הגדרה}} ”מבנה למגורים“ – מבנה שיוקם במתחם וישמש למגורים למי שהתגורר ביישוב באזור התחולה ופונה מביתו לפי החלטת הממשלה בדבר פינוי בשל המצב הביטחוני המיוחד, הכולל מרחב מוגן דירתי לפי {{ח:חיצוני|תקנות ההתגוננות האזרחית (מפרטים לבניית מקלטים)|תקנות המפרטים}};
{{ח:ת|סוג=הגדרה}} ”מבנה לשימוש נלווה“ – מבנה לשימוש נלווה למגורים שישמש בעיקר ובמישרין את המתגוררים במבנים למגורים במתחם לצורכי חינוך, קהילה, משרדים ומשרדים לחלל עבודה משותף, ואשר כולל מרחב מוגן לפי {{ח:חיצוני|חוק ההתגוננות האזרחית|חוק ההתגוננות האזרחית, התשי״א–1951}}, וכן מבנה לצורכי אחסון ומיתקן סניקה שישמשו בעיקר ובמישרין את המתגוררים במבנים למגורים במתחם;
{{ח:ת|סוג=הגדרה}} ”מהנדס מבנים“ – מהנדס רשוי כמשמעותו {{ח:חיצוני|חוק המהנדסים והאדריכלים#סעיף 11|בסעיף 11(א) לחוק המהנדסים והאדריכלים, התשי״ח–1958}}, הרשום במדור להנדסת מבנים ורשאי לבצע את הפעולות המפורטות {{ח:חיצוני|תקנות המהנדסים והאדריכלים (רישוי וייחוד פעולות)#תוספת 1 פרט 2|בפרט 2 לתוספת הראשונה בתקנות המהנדסים והאדריכלים (רישוי וייחוד פעולות), התשכ״ז–1967}};
{{ח:ת|סוג=הגדרה}} ”מתחם“ – שטח של כ־117 דונם, המצוי בקיבוץ רביבים, המיועד בעיקרו למגורים לפי התוכנית המאושרת, ואשר ישמש כמתחם להקמת מבנים למגורים ומבנים לשימושים נלווים, כפי שמסומן בכחול ומפורט בתשריט {{ח:פנימי|תוספת|שבתוספת}}, החתום בידי מיום ד׳ באייר התשפ״ד (12 במאי 2024);
{{ח:ת|סוג=הגדרה}} ”נספח העמדה“ – כמשמעותו {{ח:חיצוני|תקנות התכנון והבנייה (רישוי בנייה)#תוספת 1 פרט 3|בסעיף 3 לתוספת הראשונה בתקנות התכנון והבנייה (רישוי בנייה), התשע״ו–2016}}, המתייחס למתחם בלבד ולא למגרשים סמוכים לו;
{{ח:ת|סוג=הגדרה}} ”פיקוד העורף“ – הגא כהגדרתו {{ח:חיצוני|חוק ההתגוננות האזרחית|בחוק ההתגוננות האזרחית, התשי״א–1951}};
{{ח:ת|סוג=הגדרה}} ”תקנות המפרטים“ – {{ח:חיצוני|תקנות ההתגוננות האזרחית (מפרטים לבניית מקלטים)|תקנות ההתגוננות האזרחית (מפרטים לבניית מקלטים), התש״ן–1990}}.

{{ח:סעיף|2|הפטור ותנאיו}}
{{ח:ת}} הקמת המבנים למגורים והמבנים לשימושים נלווים בשטח המתחם, ובכלל זה עבודות לפיתוח השטח והצבת המבנים במתחם, וכן השימוש במבנים במתחם, פטורים מתוכנית ומהיתר לפי {{ח:חיצוני|חוק התכנון והבנייה#פרק ה|פרק ה׳ לחוק}}, ובלבד שהתקיימו כל אלה:
{{ח:תת|(1)}} ניתן אישור מהנדס הרשות המקומית לנספח העמדה ומפלסי פיתוח;
{{ח:תת|(2)}} טרם הצבת המבנים במתחם התקיימה התייעצות עם פיקוד העורף בעניין המרחבים המוגנים המצויים בהם, וניתן אישור פיקוד העורף טרם תחילת השימוש במרחבים מוגנים אלה;
{{ח:תת|(3)}} התקיימה התייעצות עם משרד הבריאות טרם הצבת מיתקן הסניקה במתחם, וניתן אישור משרד הבריאות טרם תחילת השימוש בו;
{{ח:תת|(4)}} העבודות יבוצעו והמבנים במתחם יוקמו על ידי הגורם המבצע, על בסיס נספח העמדה שאושר כאמור בפסקה (1);
{{ח:תת|(5)}} מבנה למגורים יהיה חד־קומתי ושטחו לא יעלה על 100 מ״ר;
{{ח:תת|(6)}} מספר המבנים למגורים במתחם לא יעלה על 70;
{{ח:תת|(7)}} השטח הכולל של המבנים למגורים במתחם לא יעלה על 7,000 מ״ר;
{{ח:תת|(8)}} מבנה לשימוש נלווה יהיה חד־קומתי ושטחו יהיה 15 עד 120 מ״ר;
{{ח:תת|(9)}} מספר המבנים לשימושים נלווים במתחם לא יעלה על 11;
{{ח:תת|(10)}} שטחם הכולל של המבנים לשימושים נלווים במתחם לא יעלה על 585 מ״ר;
{{ח:תת|(11)}} לעניין המבנים לשימושים נלווים יחולו גם הוראות אלה:
{{ח:תתת|(א)}} שני מבנים בשטח של עד 50 מ״ר כל אחד ישמשו לחינוך;
{{ח:תתת|(ב)}} מבנה אחד בשטח של עד 115 מ״ר ישמש למשרדים;
{{ח:תתת|(ג)}} מבנה אחד בשטח של עד 75 מ״ר ישמש למשרדים לחלל עבודה משותף;
{{ח:תתת|(ד)}} מבנה אחד בשטח של עד 120 מ״ר ישמש לקהילה;
{{ח:תתת|(ה)}} חמישה מבנים בשטח של עד 15 מ״ר כל אחד ישמשו לאחסון;
{{ח:תתת|(ו)}} מבנה אחד בשטח של עד 100 מ״ר ישמש לסניקה;
{{ח:תתת|(ז)}} מבנה לשימוש נלווה כאמור בפסקאות (א) עד (ד) יהיה נגיש לאנשים עם מוגבלות לפי {{ח:חיצוני|חוק התכנון והבנייה|החוק}} ולפי {{ח:חיצוני|חוק שוויון זכויות לאנשים עם מוגבלות|חוק שוויון זכויות לאנשים עם מוגבלות, התשנ״ח–1998}};
{{ח:תת|(12)}} ביצוע העבודות במתחם יחל בתוך תקופה של שלושה חודשים מיום פרסום הצו, ותקופת ביצוע העבודות לא תעלה על שישה חודשים ממועד תחילתן;
{{ח:תת|(13)}} לאחר הקמת המבנים במתחם וקודם תחילת השימוש בהם, המנהל הכללי של הגורם המבצע ימסור הודעה לרשות הרישוי המקומית של הרשות המקומית, כי למבנים במתחם שהוקמו לפי צו זה, התקבלו האישורים הנדרשים לפי כל דין, ובכלל זה כל אלה:
{{ח:תתת|(א)}} אישור מהנדס הרשות המקומית בדבר אופן חיבור המבנים במתחם לרשתות המים, הביוב, החשמל והתקשורת;
{{ח:תתת|(ב)}} אישור מהנדס מבנים שהקמת המבנים במתחם בוצעה לפי הוראות הדין שעניינן תכן הבנייה, לרבות לעניין בטיחות המבנים ויציבותם;
{{ח:תתת|(ג)}} אישור פיקוד העורף כאמור {{ח:פנימי|סעיף 2|בסעיף 2(2)}};
{{ח:תתת|(ד)}} אישור משרד הבריאות כאמור {{ח:פנימי|סעיף 2|בסעיף 2(3)}};
{{ח:תתת|(ה)}} אישור הרשות הארצית לכבאות והצלה לשימוש במבנים במתחם;
{{ח:תתת|(ו)}} אישור משרד הבריאות לעמידה בהוראות נוהלי תברואה (הל״ת) לגבי מבנים לשימוש נלווה לצורכי חינוך במתחם;
{{ח:תתת|(ז)}} אישור מהנדס הרשות המקומית לעניין בטיחות המשתמש במבנים לשימוש נלווה לצורכי חינוך במתחם;
{{ח:תת|(14)}} השימוש במבנים למגורים במתחם שהוקמו לפי צו זה יותר רק למי שהתגוררו ביישוב באזור התחולה ופונו מביתם לפי החלטת הממשלה בדבר פינוי בשל המצב הביטחוני המיוחד, וזאת עד לאישור תוכנית הכוללת הוראות להסדרת העבודות והשימושים שנקבעו בצו זה, כולם או חלקם, ומתן היתר מכוחה, ככל שיקודמו, והכול בכפוף להוראות {{ח:פנימי|סעיף 3|סעיף 3}}.

{{ח:סעיף|3|תוקף}}
{{ח:תת|(א)}} תוקפו של צו זה יפקע בהתקיים אחד מאלה:
{{ח:תתת|(1)}} לא הוגשה תוכנית הכוללת הוראות להסדרת העבודות כפי שנקבעו בצו זה (בסעיף זה – התוכנית המסדירה), למוסד התכנון המוסמך לאשרה, בתוך שנתיים ממועד פרסומו של צו זה; לעניין זה, הוגשה תוכנית ונדחתה על ידי מוסד התכנון המוסמך לאשרה, יראו אותה ממועד הדחייה כאילו לא הוגשה;
{{ח:תתת|(2)}} לא התקבלה החלטה על אישור התוכנית המסדירה, בתוך שלוש שנים וחצי ממועד פרסומו של צו זה; שר הפנים רשאי, בהחלטה מנומקת בכתב, להאריך את התקופה האמורה בתקופה מצטברת שלא תעלה על שנה;
{{ח:תתת|(3)}} התוכנית המסדירה לא נכנסה לתוקף בתוך חמש שנים ממועד פרסומו של צו זה; שר הפנים רשאי, בהחלטה מנומקת בכתב, להאריך את התקופה האמורה בפסקה זו בתקופה מצטברת שלא תעלה על שנה.
{{ח:תת|(ב)}} תוקפו של צו זה לעניין פטור מתוכנית יפקע עם כניסתה לתוקף של התוכנית המסדירה; ואולם תוקף צו זה לעניין פטור מהיתר ימשיך לעמוד גם לאחר כניסתה לתוקף של התוכנית המסדירה, וזאת לפרק זמן נוסף של 18 חודשים מיום כניסתה לתוקף.
{{ח:תת|(ג)}} בלי לגרוע מהוראות סעיפים קטנים (א) ו־(ב), כללה התוכנית המסדירה שהוגשה רק חלק מהעבודות והשימושים שנקבעו בצו זה, או התקבלה החלטה על אישור תוכנית המסדירה רק חלק מהעבודות והשימושים שנקבעו בצו זה, יפקע תוקפו של הצו לעניין החלק שהתוכנית המסדירה לא הסדירה.

{{ח:סעיף|4|הפסקת השימוש והשבת המצב לקדמותו}}
{{ח:ת}} עם פקיעת תוקפו של צו זה לפי {{ח:פנימי|סעיף 3|סעיף 3(א) ו־(ג)}}, וכן עם פקיעת תוקפו של צו זה לעניין פטור מהיתר בתום פרק זמן של 18 חודשים מיום כניסת התוכנית המסדירה לתוקף כאמור {{ח:פנימי|סעיף 3|בסעיף 3(ב) סיפה}}, הגורם המבצע יהיה אחראי להפסקת השימושים מכוח צו זה במבנים במתחם ולהחזרת המצב לקדמותו ככל האפשר, ובכלל זה להסרת כל המבנים במתחם.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|סעיף 1}})}}}}

{{ח:סעיף*}}
{{ח:ת}} רביבים, רמת הנגב – גוש 100685 חלקות 14, 15, גוש 100687 חלקות 5, 13, 24, 26, 28, גוש 100184/1 חלקות 75, 90, גוש 100686 חלקה 13 {{ח:הערה|(תשריט הושמט)}}

{{ח:חתימות|ד׳ באייר התשפ״ד (12 במאי 2024)}}
* '''משה ארבל'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]